
هذة نسخة مجانية وجمیع حقوق النشر الورقى والالكتروني 

والمرئي والمسموع محفوظة للكاتب . وغیر مسموچ بتداول 

هذا العمل بالقص أو النسخ أو التعدیل أو التربج من خلالها 
بأى شكل من الأشكال دون أذن كتابى من المؤلف شخصياً . 


آهداء 


إلى الأستاذة / هناء حسنی 
وأسرة مبادرة ال 100 کتاب على الدعم الذی قدموه 
لاظهار هذا العمل بهذا الشكل 


مرحبا 


انا (غادة ممدوج الفیومی ) . هل تتذکرون هذا الاسم ؟ 

هل یبدوا لاحدکم بأن الاسم مألوفاً ؟ 

نعم آنها هی .... 

انا غادة زوجة طه والتی عشتم معها مغامرتها مع شیماء أو 
لندعوها (سخمت) وزمردتها الملعونة . 

لقد اتيت اليكم اليوم لسببين ... 

أولهما اننى اشتقت اليكم 

أما السبب الثانى فهو هذا الخطاب يا اصدقاء ... 

لا لا , أنها ليست مغامراتى انا , ولا حتى مغامرة لزوجی , أو شيماء | 
وعزت . أنها مغامرة لشخص آخر , كتبها ووثقها فى عدة وريقات 
وارسلها لی فى خطاب عاجل . 

هل تريدون قراءة الخطاب ؟ . حسنا ولكن قبل أن نشرع فى 
قراءة الخطاب اريد ممن يشعر بالملل سريعا أن يصبر إلى نهاية 
الخطاب . وارید أيضا ممن يخاف من التماسيج أو يحلم بها كثيرا 
أن يغادرنا . فلا داعى للذعر بيننا . 

ملحوظة صغيرة : الخطاب مكتوب باللغة العامية المصرية 
والآن . هل انتم جاهزون ؟ 


الفصل الأول 


الأستاذة / دینا 


عزیزتی الأستاذة / غادة 

بعد التحية والسؤال عن صحتك 

فى البداية حضرتك متعرفنيش , لكن أنا اعرفك . قريت عن 
حضرتك فى مغامرة مع عصابه لتهريب الآثار . وقريت بحوثك عن 
مصر القديمة وعن حياة المصريين القدماء وأسلوبهم وعبادتهم . 
بجد حبيت اسلوبك فى الشرح وافتراضياتك المنطقية . ودلوقتی 
انا عندى مشكلة ملهاش حل للاسف . بس قولت اخد رأيك يمكن 
يكون عندك حل » ولو مفيش عندك حل يبقى خلاص مش مشكلة 
انا تقريبا اتأقلمت على الوضع اللى انا فيه . بس ياريت حضرتك 
تصدقينى وتصدقى حكايتى. 

خلينى الاول اعرفك على نفسي , انا أسمى (آدم عبد الستار) 
عندى 26 سنه و اعزب ... معايا دبلوم متوسط لکن قريت كتير فى 
التاريخ الفرعونی بسبب الوضع اللى انا فيه واللى بسببه بكتبلك 
الجواب ده . بشتغل فى تجارة الشمع والدهب والجلود مع 

ابويا .موهبتى هی النحت ودی موهبة اتعلمتها من ابويا اللى هو | 


اساسا اتعلمها من جدی ‏ انا بعتبر نخسي وسيم لدرجة معقولة › 
طبعا اكير عرفتی محل سکنی من الجواب والمحافظة اللی انا 
عایش فیها . 

واللدی كان مهندس بترول وکان شغال فى دولة من دول الخلیج 

وقعد هناك لمدة 10 سنين واتجوز واحدة فرنسية كانت شغاله 


معاه . لکن انفصل عنها لما قرر ترجع مصر بسبب رفضها آنها ترجع 
وتعيش معاه فى مصر كانت عاوزة تعيش فى فرنسا . لکن تقدری 
تقولی أن واللدی حس أن الغربة بدأت تقتله والحنین لجذوره 
بینادی عليه . 

ورجع مصر ومعاه ثروة معقولة , واشتری حته أرض کبيرة فى مدينة 
الفیوم . حتة الارض دی كانت ما بینها وبين بحيرة قارون الشهيرة 
حوالی 5 كيلو وبنی بیت كبير جدا واسع وجنينة ملیانه ورد وززع › 
ولما قرر يتجوز قابل امی . 

امى بقا اطیب ست ممن تقابلیها فى حياتك . تخیلی حضرتك 

أن امی كانت بتدرس فى كلية الطب وفی السنة الأولى قررت انها 
شبعت من التعليم . كانت دایما بتقول أن الست مهما وصلت 
بعلمها ودرست فى الاخر بیتها هو اللی هبحتاجها . منطق غريب 
ممکن يرفضه ستات العالم كله . لکن المنطق ده كان صحیح 
بنسبة 9۵100 با لنسبا لها , وخصوصا انها كانت يتيمة امها اتوفت | 
وهی بتولدها , فعوضت حرمانها من حنان الام في اولادها › عاوز 
اقولك أن امی جواها حنية تملی الدنیا كلها وعمرها ما رفضت 
لنا طلب » ابویا دایما بیقول عنها أنه لو كان بیدور على واحدة فى 
حنیتها مکنش هيلدقى ابرا . 


نیجی بقی لاختی الصغيرة . اسمها (آیة) وهی فعل آية , بنوته فى ] 
خمسة ابتدانی . الملاك اللی جه البيت فى وقت متأخر شویة. 
كنت بضحك اول ما اتولدت بسبب فرق السن ما بینا . دایما 
بعتبرها بنتی , ولو حد زعلها أو زعقلها تلاقینی المدافع الاول 
عنها . 

انا عارف انى طولت علیکی , بس انا حبیت اعرفك على اسرتی 
الصغيرة . لأنهم فى النهاية جزء من حياتى وجزء کمان من حكايتى . 
حیاتنا تقدری تقولی علیها انها كانت عادية جدا وهادية لدرجة 
الملل لحد ما ظهرت (دینا) . 

فى يوم كنت راي اجيب اختی (آية) من المدرسة وهناك لاقتها 
واقفه مع استاذتها الجديدة بتتعرف علیها . سلمت علیها باحترام 
وأخدت أختى ورجعنا . 

عاوز اقولك أن (دینا) كانت جميلة وهادية وطبعا مجرد ما سألت 
اختی عنها عرفتنی آنها استاذة العلوم الجديدة وأنها اصلا 

من محافظة المنیا وجت الفيوم من يومين وعايشة فى سکن 
المعلمات على آطراف المدينة . 

عقلي وقلبي کانوا طول ما احنا راجعین متعلقین وبیفکروا فى 
(دینا) . 


وبقیت کل يوم اخد اختی الصغيرة اودیها المدرسة وأرجع اخدها 


ثانى بعد المدرسة علشان آشوف (دینا) . لحد ما جه اليوم اللی 
قررت انى اتكلم معاها. 

فى يوم رحت المدرسة بحجة انى عاوز اطمن على مستوى اختى 
(آية) فى الدراسة انا طبعا عارف ان المفعوصة متفوقة وبتطلع 
كمان من الأوائل كل سنة . لكن كان كل اللى يهمنى وقتها انى 
اتعرف على (دینا) . 

وقابلت دینا . 

- صباچ الخیر 

قلتها وانا محرج جدا ومتوتر 

- صباح. النور 

رديت عليا بابتسامة جميلة جدا 

- انا ادم اخو آيه عبد الستار ... التلميزة اللى فى فصل 2/5 


- عارفاها دى بنت شاطرة جدا 
- طيب ومستواها عامل ايه ؟ 
- يا استاذ آدم اخت حضرتك ذكية جدا . بتفهم المعلومة من اول 


مرة 

قالتها وهی بتلم کراستها وحطت شنطتها الصغيرة على كتفها 
وقالتلى : 

- انا عندی حصة فى فصلها دلوقتى . تحب تبص عليها ؟ 

۱ 


طبعا وافقت و روحت معاها . وکان قلبي هینط من مکانه بسبب 


الفرحة . واطمنت على اختی اللی مجرد ما شفتنی فرحت جدا . 
ومشيت ورجعت تانی بعد المدرسة علشان اخد اختی (آیة) 
ونروج . 

لما رجعنا البيت لاقیت اختی بتخبط علیا الباب ودخلت وقالتلی . 
أن أبلة (دینا) سألتها عليا . وعن سنی وشغلی وطبعا اختی 
حکتلها كل حاجة عنی . وقبل ما تخرج غمزت وقالتلی : 

- ابقی تعالی المدرسة اسال علیا من الوقت للتانی 

كنت فرحان جدا . ومع مرور الأيام اتطورت علاقتی مع (دینا) 
وصارحتها بحبی ليها . طبعا وشها لون احمر والخجل اتملك 
منها فعرفت آنها بتبادلنی نفس الحب . وقررت افاتج امی فى 
الموضوع . طبعا امى رحبت جدا . لكن ابویا اعترض وسألنى 
وقال : 

- هی تعرف اسلوب حياتنا یا آدم ؟ تفتکر لو عرفت هتقدر تعيش 
ولا هتخاف وتسيبك ؟ 

کلام ابویا بالرغم انه حقيقة لکن كان عامل زى الحجر اللی وقع 
على قلبي وعقلي وفوقنی لحیاتنا . وبقی اهم سؤال بیشغل 
عقلي » ياترى دينا هتتقبل أسلوب حياتنا ؟ 

اتملكنى اليأس والمرض وفضلت نائم فى السرير 5 ايام مریض 

وحراراتی عالیه جدا ... امی وابویا کانوا عارفین أن المرض مکنش 
عضوی ده كان نفسي . وهنا قررت امی آنها تتکلم مع ابویا فى 


موضوع (دینا) , لکن ابویا رد بعصبية وقال : 

- ابنك لو اتجوزها وبعد کده عرفت بسرنا شکلنا هیبقی عامل 
ازای قودام أهلها ؟ ... دخول بیوت الناس مش حاجة سهلة لازم 
واحنا داخلین بیتهم نکونوا صادقین ... احنا بناخد واحدة من آهلها 
علشان نكرمها وسطنا مش علشان نغشها أو نسبب ليها الخوف . 
ردت امى وهی بتحاول تهدی أبويا وقالت : 

- آهدی يا ابو آدم , آهدی 

وبعد شوية قالتله تانی : 

- طيب ايه رايك نعزمها على الغدا وبعد الغدا هقعد معاها 
واحكيلها کل حاجة ... السر بتاعنا مبیقتلش 

رد ابویا بسرعة وقال : 

- لکن بیسبب الخوف 

- هتتعود عليه 

- ولو رفضت ؟ 

- ساعتها هیبقی مسألة قسمة ونصیب . 

وفعلا قدرت امی بعد إصرار والحاج شدید على (دینا) أنها تعزمها 
على الغدا عندنا فى البيت . 


وكوف أمى سفرة ملیانه خیرات . وطبعا كانت (آية) اشيك واحده 
فينا . استاذتها بقى واول مرة تيجى البيت. 

وانا ؟ 

انا بقى كانت حالتی لاتسر عدو ولا حبیب . محتار ألبس ايه ولا ايه . 
ولما تيجى هعمل ايه وهتكلم معاها ازاى وفى ايه ؟ 

والأهم من كره ... لما أمى تحكلها عن سرنا . ياترى هيبقن رد 
فعلها ايه ؟ 

ووصلت (دينا) مع أبويا اللى أصر أنه يروچ يجيبها من سكنها 
علشان متوهش فى السكة وخصوصا انها غريبة عن محافظتنا 
ومتعرفش لسا المناطق والشوارع كويس. 


وبعد السلام والترحيب والعصير اللى هو "واجب الضيافة الاول" . 


والدردشة بين (دينا) و (أمى) و (آية) وترحيب ابويا ليها وسؤالها 


عن ابوها و أهلها . قررت امى أنه جه وقت الغدا . وقعدنا كلنا 
على السفرة علشان ناكل . لكن دینا كان الخجل لسا متمكن منها 
فأكلت حاجة بسيطة وأستأذنت أنها عاوزة تعرف طريق الحمام 
علشان تغسل ايديها . 

حاولت أمى مع (دينا) علشان تخليها تاكل كويس وأنها تشيل 
حاجز الخجل شويه . لکن هی قالت انها فعلا شبعت وخصوصا 
انها ماشية على ريجيم قاسي شويتين . واضطرت امى أنها توصف 

لها طريق الحمام ... قالتلها أنها هتخرج من غرفة السفرة هتلاقی 
طرقه تدخل شمال هتلاقی باب الحمام هناك . 

وخرجت دینا من غرفة السفرة ... 

ووصلت للطرقه ... 

وبدل ما تدخل شمال . دخلت یمین ... 

وهناك لاقت الباب الملعون موجود مستنیها ... 

وبعد 5 دقائق سمعنا صرخة ( دینا ) . جریت علشان الحقها ... 


لاقیتها خارجة من عند الباب الملعون وبتصرح . شافتنی صرخت 


تانی فى وشي وزقتنی وطلعت تجری بره البيت . 
طلعت أجرى وراها علشان اشرحلها کل حاجة لکن رفضت تسمعنی | 


وكل اللی طالع علیها جملة واحدة بس 

"أنتم عاوزین تقتلونی" 

وطلعت تجری على الطريق , حاولت الحقها علشان اشرحلها 
وتسمعنی لکن وقفت تاكسي ومشت . 

رجعت البیت وانا بلعن الحياة والظروف اللی انا فیها , قولیلی يا 
استاذة (غادة) ليه الواحد بیتحاسب على حاجة هو طلع لقی نفسه 
فیها ؟ 

مفتحتش كلمة واحده مع ابویا أو امی اللی کانوا فعلا زعلانین على 
حالی وطلعت اوضتی . 


بعد ساعة اتفاجننا بأن (دینا) جت تانی لکن المرة دی كان معاها 
قوة من البولیس . الأستاذة اتهمتنا أن احنا مربيين وحوش فى البيت 
وکنا عاوزین نرمیها للوحوش دی . 

طبعا ظابط الشرطة مکنش مصدق القصة ‏ لکن مع انهيار (دینا) 
وحالتها النفسية اضطر یفهم اکتر . 

ابویا طبعا رحب بيهم ودخلهم البیت ولما الظابط سألها عن الباب 
اللی دخلت منه وشافت الوحوش إياها . وصفتله مكان الباب . 

لكن الباب اختفی ... 

فعلل الباب كان اختفی تماما وکأنه مش موجود ... 


الظابط طلب من ابویا أنه یفتش البیت وابویا وافق فى هدوء . 

وراحت العساكر تفتش وبعد شويه رجعوا كلهم وقالوا إنهم ملقوش 
حاجة غير (حربایة) صغيرة موجودة فى صندوق ازاز فى اوضة اختى 
(آيه). 
الظابط وبخ دينا وهددها بأنه هيعمل محضر ازعاج سلطات لكن 
ابويا هدی الظابط ومشوا ... 
وبعد أيام عرفت أن (دینا) سابت المدرسة والفیوم كلها ورجعت 
تانى على بلدها فى (المنيا) 
وفى يوم دخلت (آية) اختى عليا فى الاوضه وقالتلی : 
- هو انت لسا زعلان يا آدم ؟ 

ابتسمت ابتسامه با هته وبوست رأسها فى حب بصتلی وقالت فى | 
لامبالاة : 

- وفیها ايه لما يكون بيتنا فيه تماسیچ ؟ 

وخرجت من الاوضه ... 

فیها ايه لما يكون بیتنا فيه تماسیچ ؟ 

سوال مهم جدا . فیها ايه لما يكون فى تماسيج فى بیتنا ؟ ما فى 
ناس بتربي كلدب ۰ وفی ناس بتربي تعابین وأفاعی , وفی ناس بتربي | 


اسو ... 
لکن الفرق ما بينهم وما بینا أن التماسیچ بتاعتنا غير ای تماسيج 
أو ای حیوان تانی . هی فعل بتتنفس وبتتحرك لکن فى النهاية هی 


الفصل الثاني 


السو 


القصة منتهتش على کده , ابویا بعد ما اتجوز امی كانت حياتهم هادية 

جدا وکان ابویا عاوز يستثمر آمواله فى مشروع صغير , لکن مکنش اخد 
قرار نهائي عن فكرة المشروع وبعد فترة صغيرة امی لاحظت وجود باب 
لونه بنی مکتوب عليه نقوش با لهيروغليفية , الباب ده كان موجود فى 

الصا لة وطبعا الباب ده مکنش موجود من ثوانی فاتت . 

امى حست با لخوف وطلعت تجری على ابویا علشان تحکیله ولما ابویا 
رجع معاها ملقاش ای حاجة ‏ لکن امی اقعدت تحاف أن كان فى باب . 


ابویا اعتقد فى الاول أنها خیالات . وهدی امى وعدی اليوم دة بعد کده 
عادی جدا . ۱ 
وبعد يومين امی دخلت المطبخ علشان تطلع ازازة العصير علشان تصب 
كوبيتين ليها ولابویا . وبعد ما حطت العصیر تانی فى التلاجة لاقت الباب 
ظهر تانی , باب موجود جوا الحيطه وكأنه موجود بقا له زمن .امی قررت 
المرة دی أنها تتحدی نفسها وتشوف الباب ده حقيقة ولا خیال ؟ 
فتحت الباب لاقت وراه سلم بينزل لتحت , وبعد ما نزلت خطوتین خافت 
بسبب الضلمة فرجعت تانی بس المرة دی مطلعتش تجری علشان تقول 
بویا . 
بعد ما طلعت سابت الباب مغتوچ علشان تتاکد أن الباب هیختفی تانی 
ولا هیفضل موجود , وأخدت العصیر وراحت اقعدت مع ابويا ‏ وحاولت 
متتکلمش معاه فى الموضوع ده . وبعد شوية رجعت تشوف ا لباب لسا 
موجود ولا اختفی . 

وکان هناك موجود » والباب مفتوح. والضلمه جواه ٠١‏ مى بعد ما 
اتاکدت أن الباب حقيقة ومش خیال قفلت الباب تانی ومجرد ما اتقفل 


اختفی وكأنه مکنش موجود . 
امى عرفت ساعتها أن الباب ده مسحور وراه سر کبیر , امى جرت على 
ابویا وسألته : 
- هو انت لما جیت تشتری حته الارض دی کان علیها ايه ؟ 
ابویا قالها إن كان على حته الارض دی بيت من اوضه واحده وكان قدیم 
ومبنی من الطين ولما جه یبنی البیت بتاعه اضطر أن هو يزيل البيت 
ده .امی سکتت شویه وبعدین قالتله : 
- طیب ملاحظتش حاجة فيه وانت بتهره ؟ 
ابویا بصلها اوی وقالها : 
- حاجة زی ايه مثلا ؟ 
- زی مثلا رسمه غريبة . نقش , أو باب 
ابويا قالها لا وقالها كمان أن الاوضه دی مكنش ليها باب وحتى سقفها 
كان واقع . 
فضلوا شوية ساكتين وراچ ابويا سألها : 
- بس انتى بتسالى ليه ؟ 
امى اتمالكت أعصابها وبصت فى عين ابويا قوى وقالتله : 
- أصل الباب ظهر تانى 

كان ممکن ای راجل تانی فى وضع ابویا میصدقش الکلام ده , لکن 
ابویا صدق امی لأن عنیها كانت مبينة اوی آنها بتقول الحقيقة . 

ابویا حب يستفسر منها اکتر . فحکتله كل اللى حصل معاها فى 
المطبخ وحکتله برضه بأنها لما رجعت وبمجرد قفلها للباب الباب 
اختفی , ابویا هنا قرر أنه یفهم سر الباب ده . 

وبعد كام يوم , امی صحت من النوم الصبح , وراحت على الحمام زى 
ای حد بیقوم الصبح , واکید حضرتك عارفة يا استاذة غادة أن ساعتها 
محدش بيبقى مركز » وبمجرد ما امى فتحت باب الحمام شافت | لضلمة 
والسلم اللی بینزل على تحت . 

امى صرخت بصوت عالی . وبصت على ا لباب الخشب بتركيز ‏ لاقته هو 
الباب اللى عليه نقوش با لهبروغليفية , طبعا ابويا جه جری على صراخ 
امى »كان بيحسب أن امی لاقت فار فى المطبخ . معظم ستات البیوت 
بتصرخ فى المطبخ أو الحمام بسبب الفار أو الصرصار صح ؟ 

لکن ابويا اكتشف أنه واقف اودام باب تانى . باب مش بيودى للحمام . 
باب بيودى لمكان تانى ذا لص . بس ابويا كانت دماغه بتفكر بسرعة . 
أمرامى أنها تفضل فاتحة الباب وتفضل مکانها , وهو جرى على 
الجنينة وجاب شومه محترمه ولف عليها قماش كتير وحطها فى 
البنزين .اكيد انتى فهمتى كان هيعمل بيها ايه ... 


ورجع ابويا تانى وولع فى القماشة بالولاعة بتاعته وقرر أنه ينزل يشوف 

السلم ده بیودی فين وأمر امی أنها تقف ومتنزلش معاه . لكن مع إصرار | 


امى أنها تنزل وتشوف فى ايه وان ليها الحق أنها تعرف ايه اللی موجود | 
تحت بیتها .ابویا وافق . 

ونزلوا ... 

السلم كان حلزونی . سلم حجر وکان ما بين کل خمس درجات تلاقی 
مشعل محطوط على الحيطه ,|بویا وهو نازل كان بیولع کل شعله 
يلاقيها . لحد ما وصلوا للقاع. 

لقوا نفسهم فى اوضه كبيرة جدا مساحتها 100 متر فى وسط الاوضة 
دی كان فى بحيرة مياة صغيرة على شكل دانري ومتوصله بسرداب 

زی مواسیر المجا ری الكبيرة . السرداب ده هو اللی كان بیوصل 

المية للبحيرة دی . وشافوا على جدران الاوضة دی نقوش فرعونية 
وهيروغليفية كتيرة . ابويا وامی کانوا مستغربین جدا من المکان . وقعد 
ابویا يدور على المشاعل علشان تنورله اکتر ؛ وبعد ما ملامچ المکان 
ظهرت كويس . امی شافت كوم من مادة غريبة موجودة على الزاوية 
اليمين للدوضة , واکتشفوا آنها شمع . بس شمع مرکز اقوی وانضف 
شمع ممکن تشوفیه فى حياتك , ابویا برضه لاحظ وجود تابوت فى 
الزاوية الشما لية للاوضه جمب | لسلم | لحلزونی على طول ولما راحوا 
هناك اکتشفوا آنها 6 تواییت فرعونية بکنوزها کامله متفتحتش .بویا 


وامی فرحوا جدا فى الأول , لکن بعدها ابویا خاف . 

بتسالینی خاف من ايه ؟ 

طبعا من لعنة الفراعنة ... اللعنه | للی دائما بتمس حد بسوء مجرد 
ما بتنبش قبور الفراعنة اللعنه اللى موتت وقتلت ناس كتير اكيد 
حضرتك تعرفي اکتر منى عن لعنة الفراعنة صح ؟ 

وهنا قروا أنهم میجوش جمب التوابیت ولا حتی کنوزهم › وفهموا أن 
الباب ده سر وان المفروض محدش یعرف عنه حاجة ‏ لأن لو مکنش سر 
أو امانه مکنش با به هیبقی مسحور با لطريقة دی . 

بس المحیر واللی شغل امی اکتر ‏ ايه سر كمية الشمع الکتيرة دی . 
وهنا حصلت حركة غريبة فى البحيرة . وطلع منها تمساج كبير ‏ واول ما 
التمساج شافهم طلع یجری علیهم . 

امى صرخت بصوت عالی وطلعت تجری اودام ابویا اللی مقدرش 
يتحرك من مکانه من کتر الخوف , وفجأة هجم التمساج على ابویا 
ووقعه فى الارض . وقعد یلحس فى وش ابویا بلسانه 

پلحسه ؟ 

ایوه يلحسه » زی ما الکلاب بتلحس وشوش صحایها علشان تصحیهم 


أو وهی بتلعب معاهم . 


وبعدها التمساح. سابه ونزل المیه تانی , ابويا وقف على رجله 
مستغرب وهو مش فاهم فى ايه .امی كانت شايفة اللی ببحصل 
وكانت هی کمان مش فاهمة وراحت قایله : 

- هو ده تمساح ولا كلب ؟ 

ابویا برضه مکنش لاقی إجابة , وبعد شویه رجع التمساج تانی ومعاه 
5 تماسیچ اصغر منه فى الحجم , لکن المرة دی معملوش حاجةء 
راحوا بصوا على التوابیت وكأنهم بیطمنوا علیهم ورجعوا لابویا وبقوا 
ابويا بدا یلمسهم ویتعامل معاهم كأنهم حیوانات أليفة . وفعلل 
استجابوا . 

هنا بقى كانت الحيرة فى عقل امی »ايه قصة التماسيح. دی وایه سر 
المکان ده اساسا ؟ 

وبعد ما طلعوا وقفلوا الباب , طبعا حضرتك عارفة ايه اللی حصل . 
اكيد الباب اختفی 


قعد ابویا وامی لمده اسبوع يقروا کتب عن التاريخ المصري القدیم 
علشان یفهموا ايه سر المعان ده . واکتشفوا الاتى 


أن بحيرة قارون مش دی هی المکان اللی اتخسف فيه قارون الأرض . 


لا البحيرة دی موجودة من زمان جدا من قبل حتی یوسف وبعقوب 

و ابراهیم علیهم السلام , البحيرة دى اساسا موجودة فى منطقة 

تصدعات ارضیه . ولأن البحيرة ليها شكل (قرون) ومع نطقها با لعامية 

المصرية بقت (قارون) . 

وان القصر اللی موجود على مشارف البحيرة وبنقول عليه (قصر قارون) 

هو طبعا مش قصر قارون .| لقصر ده اساسا معبد .... معبد الإله 
(سوبت) اللى کانوا بیقدسوه المصريين القدماء . وسوبك ده المصريين 
کانوا مجسدینه فى شکل جسم بنی ادم ورأس تمساح . 

ابویا وامى افترضوا أن الاوضه اللی اکتشفوها دی هی المکان اللی 
كانت بتعیش فيه التماسيج اللى بیقدسوها المصريين القدماء وان 
التوابيت دی لمجموعة من الكهان حبوا أنهم يندفنوا جمب التماسيج 
اللى كانوا بیقدسوها علشان يحرسوهم فى العالم الاخر , بس ابويا 
وامى مكنوش متأكدين من صحة الافتراضية دی 

علشان کده حبوا يتاكدوا عملى واستنوا لحد ما الباب ظهر تانى ونزلوا . 
لاقوا التمساح الضخم نایم , بس التمساح حس بوجودهم وصحى 
ولف حوالین امى وابويا لفتين . وهما کمان طبطبوا عليه وراج قعد 
تانى فى مكانه . 

هنا ابويا قرر يشوف رد فعل التمساح »وراچ لحد التوابيت ومسك 

طبق مصنوع من الذهب وقعد يبص عليه فى انبهار , امى طبعا كانت 
بتراقب رد فعل التمساح , والتمساج کان هادى جدا بالرغم انه كان 
بيراقب ابويا . ومجرد ما ابويا حط الطبق الدهب تحت هدومه التمساج 


کشر على أسنانه . هنا ابويا وامى فهموا أنهم ممنوع ياخدوا ای حاجة 
تخص أصحاب التوابيت . وابويا حط الطبق الذهبى مكانه وطلعوا تانى 


للبيت . 

بالرغم أن بویا وامی کان معندهمش ای معلومات أو خلفية فى إللى 
شافوه إلا آنهم مشوا على افتراضیات ذکیه جدا . وا لدلیل القصة اللی 
هحئیها لك دلوقتی . 

بعد شهرین من اللی حصل كانت الا لفة حصلت ما بين التماسیح 
ومابین امی وابویا . الغریب آنهم لاحظوا أن التماسيح دی مبتکلش . 
بالرغم أن فى سمك فى البحيرة , والسمك ده مبیقلش با لعکس ده 
كان بيزيد وکمان آبویا كان بیاخد من السمك ده علشان امی تشویه 
ویتغدوا بيه , حاول ابویا كتير برمی للتماسیج دی سمك علشان 
يشوفهم مرة واحدة بياكلوا , لکن مکنوش بیکلوهم . 

وآخر ما زهق ابویا راچ اشتری خروف ونزله للتماسيج . لکن محدش هجم 
عليه . با لعکس بعد أربعة أيام ابویا نزل لاقی الخروف عمال ينط ویلعب | 
مع التمساج الصفیر . 

ابویا بقی یضرب كف فى کف مش فاهم فى ايه , وفضل اللغز ده مش 
عارف یحله ابدا , لحد ما ابویا حس ان فلوسه برأت تقل وخصوصا بعد 
ما امی بشرته آنها حامل فيا . وهنا رجع یفکر تانی فى مشروع یعمله , 
وجتله فكرة . الفكرة أنها یستفاد من كمية الشمع الکتيرة اللی موجودة 
تحت عند التماسیچ .اكير التماسيح مش هتعارض »هو ممنوع عليه 
التوابیت والکنوز اکن مجربش حكاية الشمع »وفعلا استنی لحد ما 


الباب ظهر تانی ونزل واخد كمية شمع کبيرة اودام 5 تماسیچ ومحدش 

فیهم هاج أو غضب أو کشر على أسنانه , بالعكس ده أضخم واحد 
فيهم ضرب بديله كمية شمع کبيرة كانت متحجرة وكسرها علشان ابويا 
مكنش قادر يشلها . حضرتك متخيلة معايا المنظر ؟ 

وفعلل ابويا باع كمية الشمع اللى اخدها وكسب فيها مبلغ محترم 
بسبب جودتها . وبعدها بفترة ابويا نزل تحت وعمل لكل تابوت غرفة 
مخصصة ليها جمب السلم الحلزونى وسدها بالطوب وقال (ان السر 
ده جه لحد عندی علشان احافظ عليه واحميه وانا قدها , لکن معرفش 
اللى هيلاقيه بعدينا ممكن يعمل ايه) التماسيح. لما طلعت من 
البحيرة واكتشفت اللى ابويا عمله , وقف كل تمساح اودام غرفة كاهن | 
ومع بعض وفى لحظة واحده سجدوا لابويا براسهم كانهم بيشكروه . 
وراحوا كلهم فاتحين بوقهم , تفتكرى ليه عملوا كره ؟ 

علشان سبيكة الذهب .... 

كان جوا بوء کل تمساچ منهم سبيكة ذهب , وكانوا بیقدموها لابويا 
وكأنها مكافأة على مساعدته ليهم فى حماية التوابيت واصحابها . 
وفضل ابويا يبيع الشمع على مراحل متفاوته , وبقت التجار وأصحاب 
المصانع يعملوا اتفاقيات ويدفعوا عربون مقدم علشان يلحقوا ياخدوا 
حصتهم لما مصنع ابويا (علی أساس انه مصنع) يخلص كمية الشمع 
المطلوبة واللى مفيش زيها فى السوق . 

وشرفت انا . ویوم ما جيت للدنيا . ابويا شلنى ونزلنا تحت .حب يخلى 

التماسیچ تعرفنی وتعرف ريحتى وتعرف أن انا هكون المسؤول التانی 


عن سرهم بعده . 
وبعد أيام مات اکبر تمساح فیهم , آبویا کان نازل کعادته علشان یقعد 


تحت شویه . لكن لاقی التمساج قاعد اودام البحيرة وکان فى دموع 
بتنزل من عينه ‏ ابويا حس ان فى حاجة أو أنه حزین لکن اکتشف أن 
فجأة التمساح مبقاش یتنفس ومات ١‏ ابويا حزن شوية , لکن اتفاجاً 
بمشكلة اكبر . هیودی جثة التمساج ده فين ؟ 

هیدفنه فى مكانه ؟ ... بس الأرض حجرية وصعب جدا یکسرها 

طيب یدفنه فى الجنینه ؟ ... بس برضه مش هینفع حجمه كبير جدا 
ومیقدرش ابویا وامی مع بعض يشلوه . ده لازم على الأقل 10 انفار . 
والمفروض ده سر محدش یعرفه . 

طيب يرميه فى البحيرة ؟ .. برضه تقبل 

ولو سابه مکانه جنته هتعمل ريحة مع الوقت . طيب يعمل ايه ؟ 
ابویا جاتله فكرة ... هی مشمنزة شوية لکن مفیش حل غیرها ,وهی أنه 
يقطع الجثة ویشلها یدفنها فى الجنينة . وفعلل طلع ابو 

المخزن بتاعة اللى بیشیل فيه حا جته المنشار الکهربا نی وشوية کیاس 
سودا . 

لکن هنا بقی فى سوال مهم ابویا مفکرش فيه ... ( التماسیچ اللى كانت 
عايشه فى المکان ده قبل ما ابویا یکتشفه ... لما كانت بتموت کان 


-26- 


بیحصلما ايه ؟ ...المکان لما ابویا وامی اكتشفوه مکنش فيه ولا 
عضمه واحده .. ولو حتی عضمة فرخة واحدة ) 

ده بقى اللى ابویا اکتشفه لما جاب المنشار الكهربائي والكياس ... 
لاقى مكان التمساج شمع .ايوه ... الشمع اللى كان مالى المكان 
ومحدش فاهم سره التمساح. بعد ما مات اتحول لشمع . وابويا لاقى 
فوق الشمع الجلد بتاع التمساح . ولعلمك جلد التمساح. ده غالى 
جدا وفوق كده كمان لاقى سبيكة ذهب وكأن التمساچ کان بيشكره على 
رعايته ليه . 

وبعد يومين وابويا بيطلع شوية شمع علشان يجهز طلبية تاجر لاقى 


حاجة بتنهز تحت شوية شمع متكسرين كانوا موجودين على جمب . 
لاقى تمساح صغير . تمساح كأنه لسا طالع من بيضته حال . 


وابويا هنا فهم السر التماسيج دی معمولة من الشمع وفى تعويزة 
معموله أن لو حد فيهم مات ييجى واحد غيره , وكأنها دورة شغالة ليوم 
الدين . 

وبعد عشر سنين بقی ابويا اكبر تاجر شمع وجلود ودهب فى مصر كلها 
وهو ده بقی السر ... 

لکن مش هی دی المشكلة ... 


المصریین القدماء سابوا لينا قصص وأساطیر على البردیات 
(وجدران المعابد والمقابر كتيرة جدا . فى بعض الناس اعتبرها مش | 
حقيقية وآنها نوع من آنواع الادب . وده اللى انا كنت معتقده فى 
البداية قبل ما اتعلم قراءة اللغة الهيروغليفية و الديموطيقية 
اشهر نوعین کتابة استخدمهم المصري القدیم . 

هتسالینی اتعلمت ازای ؟ 

خلینی احكيلك من البداية . بعد ما وصلت لسن ال 16 أو ال 17 
كنت شبعت من التعلیم زی ما كانت بتقول امی . لکن کان تفكيري 
دائما فى السر اللی موجود تحت بیتنا . کل الافتراضیات والنظريات 
اللی حطوها ابویا وامی كانت معظمها مش کامله . زی مثلا ليه 
التماسيج من شمع ؟ وایه سر المومیاوات الموجودة ؟ ومکنش 
اودامی غير حا جة واحدة اقدر افهم قصة المکان ده وهی النقوش 
والکتابات الموجودة على جدران المکان . الموضوع فى البداية 
كان صعب وعایز اقولك لحضرتك انی استعنت باکتر من 20 کتاب 


ومرجع علشان أتقن الهيروغليفية فى البداية , وبعدها بدأت افهم 
السر اکتر . 

اید حضرتك فهمتی أن المکان بیحتوی على 6 تماسیج من الشمع | 
لکن بیتحرکوا وبیتنفسوا زى التماسيح العادية با لظبط ولو حد 

فیهم مات بییجی مکانه واحد من الشمع مرة تانية . 

لكن ايه هى قصة التماسيح دى ؟ وليه من الشمع 5 

أده اللى انا اكتشفته .... 

اكتشفت وجود 6 قصص مختلفة لكل تمساج فيهم , وكل قصة 
تمساچ فيهم حصلت فى زمن مختلف عن التانيين . انا مش هقدر 
احكيلك القصص كلها توفيرا للوقت . لكن هحكيلك قصة منهم . 
ممكن تكونى حضرتك سمعتى أو قريتى عنها قبل کده . 

القصة بتحكى وتقول أن الملك (نب كا) كان له مستشار اسمه (اوبا | 
اونر ) وكان كمان كبير الكهنة المرتلين . و كان متجوز شابة جميلة 
حبت واحد من سكان المدينة وبدأت فى مراسلته عن طريق واحدة 
من الخدامات وكانت بتبعت معاها هرايا لإغرائه لغاية ما إستسلم 
لها 

وفى يوم من الايام العشيق قال لزوجة (أوبا أونر) بأن جوزها 
بيمتلك بيت على حافة بحيرة وعرض عليها أنهم يروحوا للبيت ده 
علشان یقضوا يوم لطيف فيه . طبعا الزوجة بعتت لخادم البيت 


تأمره بتجهيز البيت وتنضيفه لأنها رايحة البيت ده علشان تقضي 
اليوم فيه . وفعلل راحت الزوجة وعشيقها وقضوا اليوم فى شرب 
وسعادة ولما حان وقت الغروب العشيق راج البحيرة علشان 

يستحمى ووقفت الخدامة الخاصة بالزوجة علشان تخدمه 
طبعا خادم البیت شاف کل اللی حصل وتانی يوم الصبح راچ 
لسیده الکا هن (أوبا أونر) وحکاله کل اللی حصل من الزوجة 
والعشيق . فتصدم الکاهن وغضب لكن حاول یتمالك نفسه شوية 
وقعد یفکر ازای ینتقم منهم ؟ 
وبعد تفکیر أمر الکاهن خادم البیت أنه یجبله الصندوق المصنوع 
من الذهب والأبنوس الموجود فى البیت وقدر بالادوات والحاجات 
الموجودة فى الصندوق أنه يعمل تمساج من الشمع طوله حوالى | 
سبعة أشبار وقال عليه تعويذة وبعدين امر التمساح الشمع أنه 
يقبض على ای حد يستحمى فى البحيرة وأمر خادم البيت أنه 
ینزل التمساح فى البحيرة بعد ما ينزل العشيق علشان يستحمى 
بعدها بكام يوم بعتت الزوجة الخاينة لخادم البيت علشان يجهزه 
وراحت الزوجة للبيت وكعادتها أخدت معاها العشيق والخدامة . 
وبعد ما قضوا اليوم فى مرح وشرب وعربدة ورذيلة . 
جه وقت الغروب وراح العشيق للبحيرة علشان يستحمى راح 
خادم البيت منفذ أمر الكاهن (أوبا أونر) نزل التمساج المصنوع من 
الشمع للبحيرة وفى الحال اتحول التمساج المصنوع من الشمع 
وطوله سبعة أشبار إلى تمساج حقيقى طوله سبعة متر وقبض 

على العشيق وغاص بيه لقاع البحيرة 

فى الوقت ده كانت الخدامة مستنية أن العشیق یخرج من البحيرة | 

علشان تخدمه لکن لاقته اتاخر . فرجعت للزوجة اللی اندهشت 

بسبب أختفاء العشیق , لکن ظنت أنه ممکن یکون غفل الخدامة 

ورجع للمدينة فرجعت هی کمان للمدينة ومعاها الخدامة 

فى الفترة دی كان الکاهن (أوبا آونر) ملازم للملك (نب كا) لمدة 

سبعة أيام لخدمته وتقدیم النصائح الخاصة . وطول المده كان 

العشیق موجود فى قاع البحيرة , أما خادم البیت فراج للكاهن 

(أوبا أونر) وقاله بأنه نفذ كل اللى آمر به. 

(أوبا أونر) راح للملك (نب كا) وقاله : 

"ممكن لجلالتك أنك تيجى معايا وتشوف عجيبة حصلت فى عهد 

جلالتك؟"' 

أستغرب الملك (نب كا) وراج فعلد مع (أوبا أونر) للبحيرة وهناك 

نادی الكاهن (أوبا أونر) على التمساح وأمره أنه يجيب العشيق من 

تحت المياه فظهر على سطح الماء . 

الملك (نب كا) خاف من منظر التمساج فمد (أوبا أونر) ايده 

ومسك التمساچ فتحول لتمساج من الشمع مرة تانيه 

وحكى (أوبا أونر) قصة زوجته الخاينة مع العشيق على الملك 

(نب كا) . وطلب من الملك أنه يحكم علیهم ‏ فقال الملك (نب كا) 
للتمساج خده ( یقصد العشیق) 

اتحول التمساج من شمع لحقیقی وأخد العشيق وغاص به فى 
البحيرة وقتله . آما الزوجة الخاينة فقرر الملك (نب کا ) أنها بتقبص 
عليها وعند حقول الذرة الموجودة شمال مقر الحکم يتم اشعال 
النار فيها والقاء رمادها فى النهر. 

وانتهت القصة على کده 
عاوز اقول لحضرتك أن کل الخمس قصص الباقیین برضه كانت 
بسبب الخيانة أو القتل ومعظم اللی حصلت معاهم کانوا كلهم 
كهان ما عدا شخص واحد كان قاند جیش 
و کمان مع بحثی فى التاريخ المصري القدیم اکتشفت أن الکاهن 
(اوبا اونر ) ملهوش مقبرة أو خلینی اقول محدش لقی مقبرته لحد 


دلوقتی . حضرتك تفتکری أن (اوبا اونر) هو واحد من الموجودین 
فى التوابيت اللی هنا ؟ 

انا عارف انی طولت عليكى . بس اعزرینی كان لازم احكيلك حكايتى 
من اولها واحكيلك كمان على السر أو نعتبر جزء منه ‏ وبعد الكلام 
الطويل ده خلينى احكيلك مشكلتى . 

أنا اتعلمت النحت من ابويا زى ما حكيتلك فى أول خطاب »كنت 

بعمل شوية تماثيل کده صغيرة من الشمع وکنت بعرضهم على 
ابویا وامی . ومع الوقت اتحسنت موهبتی وبقیت اعمل تماثيل 
غاية فى الروعة ... تماثيل فرعونية ومتلونه کمان بالالوان الذهبية 
وکنت ببیع شوية منها للبازارات السياحية اللی موجودة فى 
الفیوم . 

لکن محطتش فى اعتقادی أبدا أن فى يوم هتبقی الموهبة دی 
سبب سعادتی وتعاستی فى نفس الوقت . 

بعد اللی حصل مع (دینا) قعدت فترة مخنوق وحالتی النفسية 
كانت وحشة 

لما الباب ظهر فتحته ونزلت . ولاقیت التماسيج مش موجودة 
کانوا تحت المیاه . جمعت شوية شمع وبدات امارس موهبتی فى 
النحت . وخلصت أعظم تمثال فى الدنیا بعد 8 ساعات 

تمثال (دینا) .... 

عملت تمثال يشبه دینا جدا بفستان وردی جمیل , ايه السبب اللی 
خلانی اعمله ؟ ... تصدقینی لو قولتلك معرفش , ولا حتى فاكر انا 
عملته ازای ؟ انا كنت سرحان فى ذکریاتی معاها والایام الجميلة 


اللی عشتها وهی موجودة في حياتى , ولما فقت من سرحانی 
لاقيت التمثال دة فى وشي . مسکت الغاس وحاولت اکسره لكن 

قلبی مسمحش بکده وایدی رمت الغاس وطلعت اجری على فوق 
وعینیا كلها دموع . 


بعد يومين ابویا نزل تحت علشان یجهز کمیه شمع وشاف التمثال . 


انبهر جدا بجماله وفى نفس الوقت اتضایق لانه عرف أن لسا دینا 
ليها مکان فى قلبي . ولأن التمثال كان فى طريق ابویا فشاله 
وحطه جمب الجدار الغربي للمکان واخد الشمع اللی محتاجه 
وطلع وقالی أنه ركن التمثال عند الجدار الغربي , فقولتله انى عاوز 
اکسره . ابويا ابتسم لیا ابتسامة باهته وطبطب على كتفي وسبنی 


ومشی . 

تانی يوم الباب ظهر ونزلت ومسکت الفاس وقررت اکسر تمثال دینا . 
لکن بعد ما وصلت للتمثال لمحت تمساج قاعد اودام البحیرة 
ومبیطلعش نفس قربت منه شویه لاقیته مات فعرفت أن بعد ثوانی 
هیتحول تانی لشمع وهیسیبلی جلده وسبيكة الذهب إياها . 
وفجأة ... 

سمعت صرخة .... 

بصیت ورایا لاقيت حد بیجری طالع على السلالم جریت وراه لحد ما 
لاقیت امی اودامی . سألتها مين اللى صرخ کده . قالتلی هی کمان 
سمعت صوت الصرخة لکن متعرفش مين وكل اللی لمحته حد 

بیخرج من باب البیت . 

طلعت آجری لحد ما لاقیتها ... 

(دینا) 

أو خلینی اکون اکتر وضوچ اللى لاقیته هو تمثال (دینا) , لاقیت 

التمثال واقف اودام باب الجنينة اللی بیودی على الشارع .وفان 

التمثال فى وضعية الجری ووشها ملیان رعب وخوف »هنا حسیت 

أن فى حاجة غلط , معقول اللی انا بفكر فيه حصل ؟ 

شلت التمثال على کتفی ومجرد ما دخلت البیت لاقیت حد بيضربنى 

على کتفی وبتصرچ وبتقولی نزلنی .. نزلنی . 

اتخضیت ورمیت اللی على کتفی على الأرض . لاقیتها (دینا) , دینا 

بشحمها ولحمها وبتصرح وبتقول (انتم عاوزین ترمونی للوحوش ) 

وطلعت تجری برة البیت . المرة دی مطلعتش اجری وراها , كنت 

عارف ايه اللی هبحصل . 

وفعلا حصل 

اودام باب الجنينة أتحولت لشمع تانی , كأنه غير مسموع ليها 

بالخروج من البیت . وروحت شلته تانی واتکرر كل حاجة تانی . لکن 

المرة دى نزلت بیها على المکان » ومهتمتش بأى حاجة ‏ وبالرغم من 

صراخها ودموعها وخوفها اللی کان باين علیها لکن كنت قاسي 

معاها .كنت عارف فى النهاية أنها تمثال من شمع . لکن أتحولت 
بشرية ازای ؟ .ده السر اللی فهمته بعدین 

بعد ما ربطت دینا روحت عند المکان اللی ابویا حط فيه التمثال 
وحاولت اقرا النقوش المكتوبة , لکن كانت صعبة جدا لانها كانت 
مزیج من الهيروغليفية و الديموطيقية , وکل اللی قدرت آفهمه 
جمله واحدة بس . 

(اعطنی مما تملك يا اوزاریس ) 

كل اللى قرا فى التاريج المصري القديم عارف ان اوزاريس هو ملك | 
العالم السفلي , روحت لتمثال دينا أو خلينا بقى نقول عليها دينا 
على طول . ومسحت دموعها وحاولت أهديها . وسألتها سؤال کان 
مهم جدا : 

- انتی آخر حاجة فاکراها ايه ؟ 

قالتلی انها فاكرة لما كانت رايحة الحمام علشان تغسل ایدیما 


وفجاة لاقیت باب غریب . فتحته ودخلت ونزلت سلام بسبب فضولها 


ولأنها كانت بتحسب أن المکان ده مقبرة وان احنا عصابة بتهرب اثار ) 
لکن مجرد ما شافت التماسیج خافت وطلعت تجری 

هنا انا فهمت كل حاجة . 

تمثال دینا بسبب وجوده جمب الجدار المنقوش عليه التعويذة . 

التعويذة اتسببت بطريقة أو بأخرى فى انها تحول تمثال دينا لبشرية | 
وان آخر حاجة فاكراها هی التفاصيل الأخيرة إللى حصلت فى بيتنا . 
ممكن يكون البيت والمكان هما السبب فى کده وأنهم احتفظوا 
أبالتفغاصيل اللى ساعدت التعويزة فى تشكيل شخصية التمثال 
وتحولها لبشرية . 

قعدت مع دينا وفهمتها كل حاجة وحكتلها أنها تمثال من شمع 
واديتها دلائل كتير بتثبت کده وان أهمها أن انا خليتها تسمع صوت 
دينا الحقيقية على المحمول بعد ما اتصلت بيها من رقم غريب . 
وكمان عطيتها فرصة تهرب وقولتلها أن انا هديها فرصة تهرب 
وهصورها فیدیو ساعة حدوث كل حاجة ليها . 

وبعد ذه كله اقتنعت ... 

وبعد ده كله بقت دینا معايا وبقت تحب التماسيح. وبصراحة كنت 
فرحان جدا لان اخيرا دينا اللى كنت بتمناها بقت معايا .انا عارف انها 
من شمع يعنى لا هتاكل ولا هتشرب ولا تنفع لأى حاجة هی مجرد 
صوت وحركة وشويه مشاعر بسيطه لکن مكنتش مهتم لأن فى النهاية 


هی معايا . ومع مرور الوقت بدأت اخاف من حاجة لان فى حاجة 


مهمة نسيت اقولهالك . 

معدل عمر تماسيح. الشمع من 6 شهور الى 9 شهور وبعدها بيرجعوا 

شمع تانى وبيظهر بعدها ومن الشمع برضه تمساح صغير .و (دينا)) 

اللی من الشمع بقالها كره شهرین بالظبط فى اليوم اللی بکتبلك 
فيه الجواب ده .... تفتکری ايه اللى ممکن یحصل مع (دینا) ؟ 


آدم عبد الستار 
5/3/2018 


استاذة غادة المفروض أن انا كنت ابعتلك الجواب فى التاريخ 
اللی کتبتهولك فى الاول , لكن بصراحة خفت لتقولی علیا مجنون . 
أو تفشي بالسر بتاعی . ورکنت الجواب فى درج مکتبی . لکن اللی 
حصل بعد كده خلانی أقرر ابعتلك الجواب ۰ وحتی لو السر اتعرف انا 
کمان مبقاش بهمنی . كنت آخر حاجة قا یلها لك أن عمر التماسیج 
الشمع بیقعد من 3 شهور الى 9 شهور . وان تمثال (دینا) بقاله 
کده شهرین . لکن عدی ال 9 شهور و(دینا) متحولتش تانی لشمع . 
فقولت یمکن علشان هی مش تمساج وانها بشرية ممکن تکون 
المسألة مختلفة . لکن اللی حصل بعد كره مکنش متوقع نهانی 
النهاردة امی راحت المدرسة علشان (آیه) اختی كانت تعبانه وکانت 
عاوزة تاخدلها إجازة من المدرسة . وهناك قابلت الزائرة الصحية 
وبعد الدردشة والسلدم امی عرفت أن الزائرة الصحية اساسا من 
المنیا ولما امى جابت سيرة (دینا ) طلعت الزائرة الصحية تعرفها 
لأنها من نفس منطقتها . وقالتها أن (دینا) ماتت . 
بعد ما اتغدیت مع اهلها دخلت نامت . وعلی صلاة العشاء امها 
دخلت علشان تصحیها لاقتها فارقت الحياة ؛ وكان جمبها على 
السریر شویه شمع سا یچ ... تفتکری ايه اللی حصل ؟ 

ادم عبد الستار 

4/2/2019 


والآن يا اصدقاني لقد انتهی خطاب (آدم) وقصته الغريبة . فهل 
لدی آحد منکم تحلیل عما حرث ؟ 

إذا توصل أحدكم إلى تحلیل منطقی ‏ تبخلوا علي به . ولا تنسوا 
صديقتكم الدانمة (غادة ممدوج الفیومی) 

